Lars Johansson

Lars Einar Johansson (s. 11. heinäkuuta 1987 Avesta, Ruotsi) on ruotsalainen jääkiekkomaalivahti. Johansson torjuu varsin rauhallisella tyylillä ja hänellä on kohtalaisen hyvät refleksit.

Ura
Seuraura
Johansson on Avesta BK:n kasvatti. Hän pelasi myöhemmät juniorivuotensa kuitenkin Mora IK:ssa. Johansson puki seuran miesten joukkueen paidan seitsemään Elitserien-otteluun kaudella 2006–2007, mutta hän ei saanut kuitenkaan peliaikaa.Lars Johansson – Eurohockey.com  Johansson puki Moran paidan kauden aikana myös Spengler Cupissa. Kaudella 2007–2008 hän nousi joukkueen kakkosmaalivahdiksi Juha Pitkämäelle ja pelasi kymmenen runkosarjaottelua. Kevään 2008 Kvalserienissä Johansson ei saanut peliaikaa. Mora putosi kauden päätteeksi HockeyAllsvenskaniin. Hän jatkoi kaudella 2008–2009 joukkueen pääasiallisena kakkosmaalivahtina, ensin Robert Kristanille ja loppukaudella Suomesta palanneelle Juha Pitkämäelle. Johansson pelasi kahdeksan runkosarjaottelua. Hän pelasi kauden aikana myös kaksi ottelua lainalla sarjatasoa alempana I-divisioonan IFK Munkforsissa. 

Kaudella 2009–2010 Johansson nousi Moran ykkösmaalivahdiksi ja pelasi 47 runkosarjaottelua. Loppukaudella hän kuitenkin jakoi torjuntavastuuta varsin tasaisesti Djurgårdens IF:n lainamaalivahti Mark Owuyan kanssa. Kaudella 2010–2011 Johansson jatkoi hiuman niukasti Moran pääasiallisena vastuunkantajana kirittäjänään Daniel Hansen. Joukkue eteni aina Kvalserieniin, mutta Mora jäi kuitenkin ilman sarjanousua. Kaudella 2011–2012 Johansson jatkoi Allsvenskan-uraansa VIK Västerås HK:ssa, jossa hän jakoi varsin tasaisesti torjuntavastuun Daniel Sperrlen kanssa. Kaudella 2012–2013 hän otti itselleen joukkueen selkeän ykkösmaalivahdin paikan ja torjui 49 runkosarjaottelussa yhdeksän nollapeliä, mikä oli eniten Allsvenskan-kauden aikana.Statistics HockeyAllsvenskan 2012–13 – Eurohockey.com  Johanssonilla oli myös sarjan paras torjuntaprosentti (93,7 %) ja päästettyjen maalien keskiarvo (1.88). Hän eteni Moran kanssa aina Kvalserieniin, jossa Johansson torjui yhden nollapelin Södertälje SK:ta vastaan, mutta Mora jäi kuitenkin ilman sarjanousua.

Johansson siirtyi kaudeksi 2013–2014 kolmivuotisella sopimuksella SHL-joukkue Frölunda HC:hen. Hän jakoi varsin tasaisesti joukkueen torjuntavastuun Linus Fernströmin kanssa ja pelasi 28 runkosarja-, viisi playoff- ja kuusi European Trophy -ottelua. Kaudella 2014–2015 Johansson jatkoi Fernströmin aisaparina, mutta nousi kevään 2015 pudotuspeleissä Frölundan pääasialliseksi vastuunkantajaksi. Hän pelasi myös suurimman osan joukkueen Mestarien liigan peleistä ja torjui Frölundan finaaliin, mutta Johansson oli kuitenkin sivussa itse vieraissa Luleå HF:ää vastaan pelatusta finaaliottelusta. Näin ollen Fernström torjui Frölundan maalilla. Joukkue hävisi ottelun lukemin 4–2 ja Johansson voitti CHL-hopeaa. Kaudella 2015–2016 hänellä oli SHL:n paras torjuntaprosentti (92,7 %) ja PMK (1.74). Johansson jäi kevään 2016 pudotuspeleissä kuitenkin lopulta Frölundan kakkosmaalivahdiksi Johan Gustafssonille, joka torjui joukkueen Ruotsin-mestaruuteen. Johansson torjui Frölundan puolestaan CHL:n mestariksi Frölundan voitettua vieraissa Oulun Kärpät lukemin 1–2. Hänet palkittiin kauden päätteeksi SHL:n parhaana maalivahtina Honken Trophylla.

Toukokuussa 2016 NHL-varaamaton Johansson teki vuoden mittaisen tulokassopimuksen Chicago Blackhawksin kanssa.

Maajoukkueura
Johansson on pelannut yhden nuorten maaottelun.

Muuta
Johanssonin isoveli Martin on suunnistaja.

Tilastot
     Runkosarja   Pudotuspelit   Palkinnot   Kausi Joukkue Liiga O V H T MIN PM NP PMK TP% O V H MIN PM NP PMK TP%       2007–2008 Mora IK Elitserien 10    571 25 0 2.63 90,7 – – – – – – – –  2008–2009 IFK Munkfors Ruotsi I 2       1.46 95,6 – – – – – – – –  Mora IK Allsvenskan 8    446 16 1 2.15 90,1 – – – – – – – – 2009–2010 Mora IK Allsvenskan 47    2779 125 1 2.70 90,4 – – – – – – – –  2010–2011 Mora IK Allsvenskan 34    1952 93 1 2.86 91,4 – – – – – – – – 2011–2012 VIK Västerås HK Allsvenskan 24    1446 51 4 2.12 91,2 – – – – – – – – 2012–2013 VIK Västerås HK Allsvenskan 49 30 18 0 2869 90 9 1.88 93,7 – – – – – – – – 2013–2014 Frölunda HC SHL 28 15 10 0 1534 52 1 2.03 91,2 5 2 3 306 12 0 2.36 90,4 2014–2015 Frölunda HC SHL 28 14 11 0 1493 50 3 2.01 91,5 13 6 7 815 27 2 1.99 92,1 2015–2016 Frölunda HC SHL 37 27 6 0 1963 57 7 1.74 92,7 8 6 2 462 11 1 1.43 94,3  2016–2017 Rockford IceHogs AHL 39 12 17 0 2116 97 2 2.75 90,7 – – – – – – – – 2017–2018 TsSKA Moskova KHL 21 15 4 0 1193 26 6 1.31 93,8 6 3 2 320 4 1 0.75 96,8 2018–2019 TsSKA Moskova KHL 24 20 3 0 1407 27 9 1.15 94,5 1 0 0 11 0 0 0.00 100,0 2019–2020 TsSKA Moskova KHL 23 17 6 0 1371 32 6 1.40 93,2 – – – – – – – – 2020–2021 TsSKA Moskova KHL 24 19 3 0 1394 37 4 1.59 93,2 23 14 9 1444 29 7 1.20 95,2 2021–2022 SKA Pietari KHL 34 20 9 0 1444 52 9 1.63 93,2 16 11 5 917 32 0 2.09 91,2 2022–2023 Frölunda HC SHL 41 18 19 0 2277 93 2 2.45 91,0 12 6 6 725 23 2 1.90 92,8

Lähteet

Viitteet

Luokka:Ruotsalaiset jääkiekkomaalivahdit
Luokka:Vuonna 1987 syntyneet
Luokka:Elävät henkilöt